sukhrobnurali/uzbek-legal-corpus huggingface dataset:
Oʻzbekiston Respublikasi Bosh prokuraturasi huzuridagi Majburiy ijro byurosi maxsus avtotransportlarni boʻyalishi rangtasvir chizmalari namunalarini tasdiqlash toʻgʻrisida
(resolution, 2018-05-11)

Oʻzbekiston Respublikasi Prezidentining “Oʻzbekiston Respublikasi vazirliklari, idoralari va tashkilotlarining formali kiyim-boshlarini ishlab chiqish, standartlashtirish, tasdiqlash va tayyorlash mexanizmini tartibga solish chora-tadbirlari toʻgʻrisida” 2017-yil 27-fevraldagi PQ-2800-son va “Oʻzbekiston Respublikasi Bosh prokuraturasi huzuridagi Majburiy ijro byurosi faoliyatini tashkil etish toʻgʻrisida” 2017-yil 30-maydagi PQ-3016-son qarorlariga muvofiq Vazirlar Mahkamasi qaror qiladi: 1. Quyidagilar: Oʻzbekiston Respublikasi Bosh prokuraturasi huzuridagi Majburiy ijro byurosi maxsus avtotransportlarni boʻyalishi rangtasvir chizmalari namunalari va ularning tavsifi 3-ilovaga muvofiq. 2. Ushbu qarorning ijrosini nazorat qilish Oʻzbekiston Respublikasi Bosh vazirining oʻrinbosari J.A.Qoʻchqorov va Bosh vazirining oʻrinbosari - qishloq va suv xoʻjaligi vaziri Z.T. Mirzayev zimmasiga yuklansin.
Tibbiy faoliyatni litsenziyalash tartibini yanada takomillashtirish chora-tadbirlari toʻgʻrisida
(resolution, 2022-03-01)

Oʻzbekiston Respublikasining “Faoliyatning ayrim turlarini litsenziyalash toʻgʻrisida”gi Qonuniga muvofiq hamda Oʻzbekiston Respublikasi Prezidentining “Sogʻliqni saqlash sohasida xususiy sektorni yanada rivojlantirish chora-tadbirlari toʻgʻrisida” 2017-yil 1-apreldagi PQ-2863-son qarorini bajarish maqsadida Vazirlar Mahkamasi qaror qiladi: 2. Belgilab qoʻyilsinki: Litsenziya talablari va shartlari litsenziya olish yoki litsenziyaning amal qilish muddatini uzaytirish uchun yangidan ariza bergan tibbiy muassasalarga, shuningdek litsenziyani qayta rasmiylashtirish uchun murojaat qilgan faoliyat yurituvchi litsenziatlarga tatbiq etiladi; tibbiy faoliyatni amalga oshirish uchun avval berilgan litsenziyalar ularning amal qilish muddati tugagungacha amal qiladi. 3. Oʻzbekiston Respublikasi Sogʻliqni saqlash vazirligi bir oy muddatda quyidagilarni tasdiqlasin: ular boʻyicha tibbiy faoliyat amalga oshirilayotgan tibbiy ixtisosliklar turlari nomenklaturasi; tibbiy ixtisoslashuvning tegishli turini amalga oshirish uchun zarur boʻlgan moddiy-texnik baza, asbob-uskunalar va boshqa texnik vositalar, shu jumladan tibbiy texnikaga eng kam talablar, shuningdek tibbiy tashkilotning turidan kelib chiqib aniqlanadigan tibbiy uskunaning maʼnan eskirganligi darajasini aniqlovchi mezonlar; tegishli mutaxassislikka ega vrachlar tibbiy ixtisoslashuvining litsenziyalanadigan turlari boʻyicha vrachlar lavozimini egallashi mumkin boʻlgan tibbiy mutaxassisliklar roʻyxati; litsenziyani olish, uzaytirish va qayta rasmiylashtirish boʻyicha arizalar shakllari; litsenziya berish yoki litsenziya berishni rad etish toʻgʻrisidagi ekspert xulosasining shakli. 4. Oʻzbekiston Respublikasi Sogʻliqni saqlash vazirligi: manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin; ikki oy muddatda Oʻzbekiston xususiy amaliyot vrachlari uyushmasi bilan birgalikda nodavlat tibbiy tashkilotlar oʻrtasida ushbu qaror qoidalarini bajarish boʻyicha keng tushuntirish ishlarini amalga oshirsin. 5. Ushbu qaror 2017-yil 1-iyuldan boshlab kuchga kiradi. 6. Vazirlar Mahkamasining “Tibbiy faoliyatni litsenziyalash tartibi toʻgʻrisida” 2012-yil 29-martdagi 92-son qarorining (Oʻzbekiston Respublikasi QT, 2012-yil, 3-son, 21-modda) 1-bandi, shuningdek qarorga 1 va 2- ilovalar 2017-yil 1-iyuldan boshlab oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasi sogʻliqni saqlash vaziri A.K. Shadmanov zimmasiga va Oʻzbekiston Respublikasi Vazirlar Mahkamasining Sogʻliqni saqlash, ekologiya, atrof muhitni muhofaza qilish, jismoniy tarbiya va sport masalalari axborot-tahlil departamentiga yuklansin.
Oʻzbekiston Respublikasi Vazirlar Mahkamasining 1994-yil 3-noyabrdagi 533-son qaror bilan tasdiqlangan Davlat boji stavkalariga oʻzgartirishlar kiritish, shuningdek Oʻzbekiston Respublikasi Hukumatining ayrim qarorlarini oʻz kuchini yoʻqotgan deb hisoblash toʻgʻrisida
(resolution, 2020-06-16)

Oʻzbekiston Respublikasi Prezidentining 2017-yil 7-fevraldagi PF-4947-son Farmoni bilan tasdiqlagan 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasini “Xalq bilan muloqot va inson manfaatlari yili”da amalga oshirishga oid Davlat dasturining 72-bandiga muvofiq, davlat boji stavkalarini maqbullashtirish, fuqarolik ishlari boʻyicha sudlarga murojaat qilish jarayonida jismoniy va yuridik shaxslarning oʻz huquq va qonuniy manfaatlarini himoya qilish uchun qulay shart-sharoitlar yaratish maqsadida Vazirlar Mahkamasi qaror qiladi: 1. Vazirlar Mahkamasining 1994-yil 3-noyabrdagi 533-son qarori (Oʻzbekiston Respublikasi QT, 1994-y., 11-son, 49-modda) bilan tasdiqlangan Davlat boji stavkalariga 1-ilovaga muvofiq oʻzgartirishlar kiritilsin 2. Oʻzbekiston Respublikasi Hukumatining 2-ilovaga muvofiq baʼzi qarorlari oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin. 1-bandda: a) birinchi xatboshidagi “kassatsiya” degan soʻz “appelatsiya, kassatsiya” degan soʻzlar bilan almashtirilsin; b) “a” kichik band quyidagi tahrirda bayon etilsin: “ a) mulkiy tusdagi daʼvo arizalaridan: — daʼvo bahosining 2 foizi miqdorida, biroq eng kam oylik ish haqining 50 foizidan kam boʻlmagan miqdorda ”; v) “a1” va “a2” kichik bandlar oʻz kuchini yoʻqotgan deb hisoblansin; g) “j” kichik band quyidagi tahrirda bayon etilsin: “ j) sudlarning qarorlariga appelatsiya, kassatsiya va nazorat shikoyatlaridan — daʼvo arizasi yoki boshqa arizalar, shikoyatlar berilganda toʻlanadigan stavkaning 50 foizi, mulkiy nizolar boʻyicha esa — ushbu bandning “a” kichik bandiga muvofiq hisoblab chiqarilgan stavkalar miqdorida ”. 1. Vazirlar Mahkamasining “Vazirlar Mahkamasining “Davlat boji stavkalari haqida” 1994-yil 3-noyabrdagi 533-son qaroriga qoʻshimcha va oʻzgartirishlar kiritish toʻgʻrisida” 2011-yil 18-maydagi 140-son qaroriga (Oʻzbekiston Respublikasi QT, 2011-y., 5-son, 37-modda) ilova 1-bandining “b” kichik bandi. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Ishbilarmonlik muhitini yanada tubdan yaxshilash va tadbirkorlikka yanada keng erkinlik berish chora-tadbirlari toʻgʻrisida” 2012-yil 18-iyuldagi PF-4455-son Farmoni) 2012-yil 31-iyuldagi 232-son qaroriga (Oʻzbekiston Respublikasi QT, 2012-y., 7-son, 59-modda) ilova 1-bandi “a” kichik bandining uchinchi va toʻrtinchi xatboshilari.
Mahalliy eksport qiluvchi tashkilotlarni yanada qoʻllab-quvvatlash va tashqi iqtisodiy faoliyatni takomillashtirish chora-tadbirlari toʻgʻrisida
(resolution, 2022-11-09)

Tashqi iqtisodiy faoliyatni yanada liberallashtirish, eksportga mahsulot yetkazib berishni koʻpaytirishni ragʻbatlantirish, mahalliy eksport qiluvchi tashkilotlarning raqobatdoshligini va moliyaviy barqarorligini oshirish, ortiqcha va eskirgan ruxsat berish tartibotlarini bekor qilish orqali ishbilarmonlik muhitini takomillashtirish maqsadida: 1. 2017-yilning 1-iyulidan boshlab shunday tartib joriy etilsinki, unga muvofiq: oʻzi ishlab chiqargan tovarlarni xorijiy valyutaga ularning tannarxidan past narxlar boʻyicha mustaqil ravishda yoki vazirliklar, idoralar va xoʻjalik birlashmalarining tashqi savdo tashkilotlari orqali eksport qiluvchi tashkilotlarga, Oʻzbekiston Respublikasi Prezidentining 2012-yil 26-martdagi PQ-1731-sonli qarori bilan tashkil etilgan Mahsulotlarni jahon bozorida haqiqiy vujudga kelgan, shu jumladan tannarxidan past narxlar boʻyicha eksport qilish masalalarini koʻrib chiquvchi Maxsus ekspert komissiyasi qarorlari asosida, soliq solish maqsadida tovarlarni (ishlar, xizmatlarni) sotishdan olingan tushumlar miqdori tovarlarni (ishlar, xizmatlarni) sotishning haqiqiy narxidan kelib chiqqan holda aniqlanadi; oʻzi ishlab chiqargan mahsulotlarni eksport qiluvchi tashkilotlar uchun amalda boʻlgan imtiyozlar va preferensiyalar oʻzlari egasi boʻlgan mahsulotlarni eksport qiluvchi tashkilotlarga tatbiq etiladi; keltirilayotgan va ishlab chiqarilayotgan tovarlarning muvofiqlik sertifikatini rasmiylashtirish muddatlari 3 ish kunigacha qisqartiriladi. 2. Oʻzbekiston Respublikasi Qishloq va suv xoʻjaligi vazirligi xalqaro karantin qoidalarining oʻsimliklar karantini sohasidagi milliy normativ hujjatlarga joriy etilishini taʼminlash boʻyicha tadbirlar rejasini bir oy muddatda ishlab chiqsin va tasdiqlasin. 4. Oʻzbekiston Respublikasi Tashqi savdo vazirligi manfaatdor vazirliklar va idoralar bilan birgalikda: ilgari ishlatilgan mashinalar, asbob-uskunalar va mexanizmlarni eksport qilishga ruxsat berish toʻgʻrisida qaror qabul qilish tartibi haqidagi Nizom loyihasini bir oy muddatda ishlab chiqsin va tasdiqlash uchun Oʻzbekiston Respublikasi Vazirlar Mahkamasiga kiritsin; ikki oy muddatda Oʻzbekiston Respublikasi Adliya vazirligi bilan birgalikda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 5. Mazkur qarorning bajarilishini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Tijorat banklarining likvidliligini boshqarishga qoʻyiladigan talablar toʻgʻrisidagi nizomga oʻzgartirish va qoʻshimchalar kiritish haqida
(resolution, 2017-06-20)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2015-yil 22-iyuldagi 19/14-son qarori (roʻyxat raqami 2709, 2015-yil 13-avgust) (Oʻzbekiston Respublikasi qonun hujjatlari toʻplami, 2015-y., 32-son, 437-modda) bilan tasdiqlangan Tijorat banklarining likvidliligini boshqarishga qoʻyiladigan talablar toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 43-band quyidagi tahrirda bayon etilsin: “43. Banklar majburiyatlarining oʻz vaqtida va toʻliq bajarilishini taʼminlash maqsadida lahzali va joriy likvidlilik meʼyorlarini bajarishlari lozim.”. 2. Quyidagi tahrirdagi 431 va 432-bandlar bilan toʻldirilsin: “431. Joriy likvidlilik koeffitsiyenti joriy aktivlar summasini (toʻlov muddati 30 kungacha boʻlgan bankning likvidli aktivlari va qoʻyilmalari, bundan muddati uzaytirilgan yoki qaytarish muddati oʻtgan kreditlar mustasno) joriy majburiyatlar (talab qilib olinguncha va ijro etish muddati 30 kungacha boʻlgan majburiyatlar) summasiga nisbati orqali aniqlanadi va 30 foizdan kam boʻlmasligi lozim. 432. Lahzali likvidlilik koeffitsiyenti bank kassasidagi naqd pul va boshqa toʻlov hujjatlari hamda bankning Oʻzbekiston Respublikasi Markaziy bankidagi hisobvaraqlaridagi mablagʻlari (bundan Markaziy bankdagi majburiy zaxira hisobvaragʻi va majburiy zaxiralar depozitlaridagi mablagʻlar mustasno) summasini ushbu Nizomning 3-ilovasidagi roʻyxatda keltirilgan hisobvaraqlarning qoldiqlari — talab qilib olinguncha majburiyatlar summasiga nisbati orqali aniqlanadi. Lahzali likvidlilik koeffitsiyentini hisoblashda faqat Oʻzbekiston Respublikasi milliy valyutasidagi mablagʻlar inobatga olinadi. Lahzali likvidlilik koeffitsiyenti 2017-yil 1-avgustdan boshlab 10 foizdan, 2017-yil 1-noyabrdan boshlab 15 foizdan, 2018-yil 1-yanvardan boshlab 20 foizdan kam boʻlmasligi lozim.”. 3. Mazkur oʻzgartirish va qoʻshimchalarning ilovasiga muvofiq tahrirda 3-ilova bilan toʻldirilsin. T/r Talab qilib olinguncha majburiyatlar Balans hisobvaraqlari A B 1. Talab qilib olinguncha saqlanadigan depozitlar 20200 2. Boshqa banklarning hisobvaraqlari 21002, 21008 3. Toʻlanishi lozim boʻlgan hisoblangan foizlar 22402, 22403, 22405, 22406, 22476 4. Mijozlarning boshqa depozitlari 22600 minus 22602, 22628 5. Mijozlarning plastik kartalariga oʻtkazilishi lozim boʻlgan pul mablagʻlari boʻyicha tranzit hisobvaragʻlari 23100 6. Kliring transaksiyalari 23200 minus 23206 7. Hukumatga tegishli daromad va boshqa tushumlar hisobvaraqlari 23400 minus 17500 8. Mijozlarning plastik kartalaridan kelib tushgan tushum 23500 minus 17400 9. Boshqa majburiyatlar 29800 minus 29822, 29826, 29830, 29842, 29846 ”.
Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomga oʻzgartirish va qoʻshimchalar kiritish haqida
(order, 2019-01-05)

Oʻzbekiston Respublikasi Prezidentining 2011-yil 23-avgustdagi PQ-1602-son “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2010-yil 20-dekabrdagi 303-mh-son buyrugʻi (roʻyxat raqami 2165, 2010-yil 20-dekabr) (Oʻzbekiston Respublikasi qonun hujjatlari toʻplami, 2010-y., 51-son, 498-modda) bilan tasdiqlangan Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarni davlat roʻyxatidan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Notariat, advokatura va FHDY organlari boshqarmasi hamda Huquqiy targʻibot va axborot boshqarmasi ushbu idoraviy normativ-huquqiy hujjatni barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruqning ijrosini nazorat qilish vazir oʻrinbosari A. Usmanov zimmasiga yuklansin. 1. 2-bandning ikkinchi xatboshidagi “ham tanlov oʻtkazilishi mumkin” degan soʻzlar “tanlov oʻtkazish mazkur Nizom 281-bandining ikkinchi xatboshisida belgilangan tartibda amalga oshiriladi” degan soʻzlar bilan almashtirilsin; 2. 4-bandda: ikkinchi xatboshidagi “eʼlon beriladi” degan soʻzlardan soʻng “, mazkur Nizom 2-bandining ikkinchi xatboshisida nazarda tutilgan hollar bundan mustasno” degan soʻzlar bilan toʻldirilsin; sakkizinchi xatboshi chiqarib tashlansin; toʻqqizinchi xatboshi sakkizinchi xatboshi deb hisoblansin. 3. 281-bandda: birinchi xatboshining ikkinchi jumlasi chiqarib tashlansin; quyidagi mazmundagi ikkinchi xatboshi bilan toʻldirilsin: “Ushbu bandning birinchi xatboshisida nazarda tutilgan talabgorlarga notariusning homiladorlik va tugʻish taʼtillariga, shuningdek, bolalarni parvarishlash taʼtillariga chiqish davrida uning oʻrnida vaqtincha notarius lavozimida ishlash taklif etilishi mumkin.”; ikkinchi xatboshi uchinchi xatboshi deb hisoblansin. 4. 282-banddagi “Tanlovlarda ketma-ket” degan soʻzlar “Soʻnggi olti oy davomida oʻtkazilgan tanlovlarda ketma-ket” degan soʻzlar bilan almashtirilsin. 5. 30-bandning ikkinchi xatboshisi chiqarib tashlansin. 6. 34-bandning ikkinchi xatboshisi quyidagi tahrirda bayon etilsin: “Agar talabgor notariusning homiladorlik va tugʻish taʼtillariga, shuningdek, bolalarni parvarishlash taʼtillariga chiqishi davrida uning oʻrnida vaqtincha notarius lavozimida ishlash uchun tayinlangan boʻlsa, u bilan muddatli mehnat shartnomasi tuziladi va adliya boshqarmasi tomonidan tegishli buyruq chiqariladi.”
Nazorat qiluvchi organlar tomonidan xoʻjalik yurituvchi subyektlar — yuridik shaxslar faoliyatidagi tekshirishlarni muvofiqlashtirish va oʻtkazish tartibi toʻgʻrisidagi nizomga qoʻshimcha kiritish haqida(koʻchirma)
(resolution, 2018-11-07)

Kengash majlisi kun tartibiga kiritilgan masalalar muhokamasidan kelib chiqqan holda Respublika kengashi qaror qiladi: 9. Oʻzbekiston Respublikasi Prezidentining 2017-yil 29-maydagi PF-5059-son “Elektr energiyasi va tabiiy gaz yetkazib berish hamda isteʼmol qilish sohasida toʻlov intizomini yanada mustahkamlash, shuningdek, ijro ishi yuritish tizimini tubdan takomillashtirish chora-tadbirlari toʻgʻrisida”gi Farmoniga asosan Kengashning 2017-yil 14-martdagi 1-son qarori bilan tasdiqlangan Nazorat qiluvchi organlar tomonidan xoʻjalik yurituvchi subyektlar — yuridik shaxslar faoliyatidagi tekshirishlarni muvofiqlashtirish va oʻtkazish tartibi toʻgʻrisidagi nizomning (roʻyxat raqami 2878, 2017-yil 6-may) (Oʻzbekiston Respublikasi qonun hujjatlari toʻplami, 2017-y., 19-son, 347-modda) 3-ilovasi quyidagi mazmundagi yigirma yettinchi xatboshi bilan toʻldirilsin: “Oʻzbekiston Respublikasi Bosh prokuraturasi huzuridagi Majburiy ijro byurosi va uning hududiy tuzilmalari tomonidan energiya resurslari yetkazib berilishi va isteʼmolini hisobga olishning toʻliqligi hamda haqqoniyligi, hisob-kitoblarning oʻz vaqtida amalga oshirilishi yuzasidan tekshirishlar oʻtkazish.”. yigirma yettinchi xatboshi yigirma sakkizinchi xatboshi deb hisoblansin.
Nazorat qiluvchi organlar tomonidan yakka tartibdagi tadbirkorlar faoliyatidagi tekshirishlarni muvofiqlashtirish va oʻtkazish tartibi toʻgʻrisidagi nizomga qoʻshimcha kiritish haqida
(resolution, 2018-11-07)

Kengash majlisi kun tartibiga kiritilgan masalalar muhokamasidan kelib chiqqan holda Respublika kengashi qaror qiladi: 9. Oʻzbekiston Respublikasi Prezidentining 2017-yil 29-maydagi PF-5059-son “Elektr energiyasi va tabiiy gaz yetkazib berish hamda isteʼmol qilish sohasida toʻlov intizomini yanada mustahkamlash, shuningdek, ijro ishi yuritish tizimini tubdan takomillashtirish chora-tadbirlari toʻgʻrisida”gi Farmoniga asosan Kengashning 2017-yil 14-martdagi 1-son qarori bilan tasdiqlangan Nazorat qiluvchi organlar tomonidan yakka tartibdagi tadbirkorlar faoliyatidagi tekshirishlarni muvofiqlashtirish va oʻtkazish tartibi toʻgʻrisidagi nizomning (roʻyxat raqami 2879, 2017-yil 6-may) (Oʻzbekiston Respublikasi qonun hujjatlari toʻplami, 2017-y., 19-son, 348-modda) ilovasi quyidagi mazmundagi oʻn toʻrtinchi xatboshi bilan toʻldirilsin: “Oʻzbekiston Respublikasi Bosh prokuraturasi huzuridagi Majburiy ijro byurosi va uning hududiy tuzilmalari tomonidan energiya resurslari yetkazib berilishi va isteʼmolini hisobga olishning toʻliqligi hamda haqqoniyligi, hisob-kitoblarning oʻz vaqtida amalga oshirilishi yuzasidan tekshirishlar oʻtkazish.”.
Koʻchmas mulk obyektlariga kadastr yigʻmajildini tayyorlash qoidalariga oʻzgartirishlar kiritish haqida
(resolution, 2021-07-28)

Oʻzbekiston Respublikasi Prezidentining 2017-yil 7-fevraldagi PF-4947-sonli “Oʻzbekiston Respublikasini yanada rivojlantirish boʻyicha Harakatlar strategiyasi toʻgʻrisida”gi Farmoniga muvofiq Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi qaror qiladi: 1. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasining 2015-yil 22-oktabrdagi 33-son qarori (roʻyxat raqami 2725, 2015-yil 3-noyabr) (Oʻzbekiston Respublikasi qonun hujjatlari toʻplami, 2015-y., 44-son, 568-modda) bilan tasdiqlangan Koʻchmas mulk obyektlariga kadastr yigʻmajildini tayyorlash qoidalariga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 7-band quyidagi tahrirda bayon etilsin: “7. Ariza kelib tushgan kunning oʻzida tuman (shahar) yer tuzish va koʻchmas mulk kadastri davlat korxonasi bilan yuridik va jismoniy shaxs yoki ularning ishonchli vakillari oʻrtasida kadastr yigʻmajildini tayyorlash boʻyicha shartnoma tuziladi. Kadastr yigʻmajildini tayyorlash ishlarining qiymati Vazirlar Mahkamasining 2014-yil 10-iyuldagi 186-son “Kadastr hujjatlarini tayyorlash boʻyicha davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida”gi qaroriga muvofiq aniqlanadi. Kadastr yigʻmajildini tayyorlash kadastr obyektining murakkabligiga qarab quyidagi muddatlarda amalga oshiriladi: koʻchmas mulk obyektlarining turar joyga oid qismi boʻyicha: koʻp kvartirali uydagi kvartira — 7 kungacha; yakka tartibdagi turar joy — 10 kungacha; koʻchmas mulk obyektlarining noturar joyga oid qismi boʻyicha: umumiy maydoni 100 kv.m. gacha boʻlgan koʻchmas mulk — 10 kungacha; umumiy maydoni 100 kv.m dan 1000 kv.m. gacha boʻlgan koʻchmas mulk — 15 kungacha; umumiy maydoni 1000 kv.m dan 5000 kv.m. gacha boʻlgan koʻchmas mulk — 20 kungacha; umumiy maydoni 5000 kv.m dan 15000 kv.m. gacha boʻlgan koʻchmas mulk — 25 kungacha; umumiy maydoni 15000 kv.m dan 50000 kv.m gacha boʻlgan koʻchmas mulk — 30 kungacha; umumiy maydoni 50000 kv.m dan ortiq boʻlgan koʻchmas mulk — 45 kungacha.”. 2. 41-bandda: birinchi xatboshisidagi “ikki kun” degan soʻzlar “bir kun” degan soʻzlar bilan almashtirilsin; ikkinchi xatboshisidagi “uch kun” degan soʻzlar “bir kun” degan soʻzlar bilan almashtirilsin. 3. 45-band quyidagi tahrirda bayon etilsin: “45. Bino va inshootlarning konstruktiv qismlari, xonalar soni oʻzgarmagan holda unga nisbatan huquq turi va (yoki) huquq egasi oʻzgargan taqdirda, koʻchmas mulk obyektini qaytadan texnik inventarizatsiya qilish taqiqlanadi. Bunda tegishli huquq egasining arizasiga muvofiq kadastr yigʻmajildi uning nomiga qayta rasmiylashtirib beriladi.”.
Oʻzbekiston Respublikasi Prezidentining “Oʻzbekiston Respublikasi Davlat-tijorat Xalq bankining kapitallashuvini yanada koʻpaytirish va investitsion faolligini oshirish chora-tadbirlari toʻgʻrisida” 2008-yil 16-oktabrdagi PQ-986-sonli qaroriga oʻzgartishlar kiritish toʻgʻrisida
(resolution, 2020-03-19)

Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasini tasdiqlash toʻgʻrisida” 2016-yil 14-dekabrdagi PQ-2679-sonli va “Oʻzbekiston Respublikasi Vazirlar Mahkamasining ijro etuvchi tuzilmasini takomillashtirishga doir qoʻshimcha chora-tadbirlar toʻgʻrisida” 2017-yil 12-iyundagi PQ-3051-sonli qarorlariga muvofiq: 1. Oʻzbekiston Respublikasi Prezidentining “Oʻzbekiston Respublikasi Davlat-tijorat Xalq bankining kapitallashuvini yanada koʻpaytirish va investitsion faolligini oshirish chora-tadbirlari toʻgʻrisida” 2008-yil 16-oktabrdagi PQ-986-sonli qaroriga ilovaga muvofiq oʻzgartishlar kiritilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. Nomidagi “Davlat-tijorat” soʻzlari “Aksiyadorlik tijorat” soʻzlari bilan almashtirilsin. 2. Muqaddimadagi “Oʻzbekiston Respublikasi Xalq bankining” soʻzlari “Oʻzbekiston Respublikasi Aksiyadorlik tijorat Xalq bankining (keyinchalik — Xalq banki)” soʻzlari bilan almashtirilsin. 3. 1-bandning birinchi xatboshidagi “Oʻzbekiston Respublikasi Davlat-tijorat Xalq bankining” soʻzlari “Xalq bankining” soʻzlari bilan almashtirilsin. 4. 3-banddagi “Davlat-tijorat Xalq bankining” soʻzlari “Oʻzbekiston Respublikasi Aksiyadorlik tijorat Xalq bankining” soʻzlari bilan almashtirilsin. 5. 4-bandning birinchi xatboshi quyidagi tahrirda bayon etilsin: “Kuzatuv kengashi (B.A. Xodjayev) va Xalq banki Boshqaruvi Oʻzbekiston Respublikasi Iqtisodiyot vazirligi, Moliya vazirligi bilan birgalikda:”.